Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 71/2002. (VIII. 15.) FVM rendelethez
Paragraph Index: 876

a) A tisztítás során a trágyát, almot fel kell lazítani, és el kell távolítani. Ezután forró vízzel, valamint kaparó- és súrolóeszközök segítségével a padlóra, az oldalfalakra tapadt trágyát le kell választani, és vízsugárral el kell távolítani. A tisztítást addig kell folytatni, amíg a vasúti kocsi, hajó, hajórekesz belseje teljesen kitisztul, és a bûz megszûnik. Hasonlóképpen kell a trágyától megtisztítani a vasúti kocsihoz, hajóhoz, hajórekeszhez tartozó összes felszerelést. A takarítás magasnyomású vízsugárral is elvégezhetõ. A fertõtlenítésnek az egész kocsira, repülõgép- vagy hajórekeszre ki kell terjednie még abban az esetben is, ha annak csak egy részét használták állatszállításra. Szennyezõdés esetén a kocsi külsõ felületét, az ajtókat, vasalásokat, a kocsi futómûvét és alvázát is meg kell tisztítani és fertõtleníteni. Az állatok be- és kirakására használt rámpákat, hidakat és egyéb eszközöket, valamint a rakodóhelyeket, rakodóudvarokat tisztára kell seperni, s azután tiszta vízzel bõven le kell öblíteni. Az esetleg szükséges fertõtlenítést a vizsgáló állatorvos irányítása és ellenõrzése mellett kell végrehajtani. A jármûvekbõl kitakarított, továbbá vasút- és hajóállomásokon, repülõtereken, gépkocsi-rakodóhelyeken levõ trágyát, almot, hulladékot és szemetet gondosan össze kell gyûjteni, és félre kell rakni. Az összegyûjtött trágyát, almot, hulladékot és szemetet lehetõleg minél elõbb, illetõleg minél gyakrabban el kell hordani. Az elhordásra olyan kocsikat vagy tartályokat kell használni, amelyek tartalma ki nem hullhat, illetõleg ki nem folyhat. Fertõtlenítés szükségessége esetén ezeket az anyagokat el kell égetni, vagy el kell ásni, vagy olyan helyre szállítani, ahol embert vagy állatot nem fertõzhet. A jármûveket, állatrakodóhelyeket hatósági rendelkezésre szigorított módon kell fertõtleníteni, továbbá anélkül is akkor, ha kérõdzõ állatot vagy sertést olyan állomásról szállítottak, amelynek 20 km-es körzetében ragadós száj- és körömfájás áll fenn. A padlót, a mennyezetet és a falakat, valamint a megtisztított tárgyakat és eszközöket a 2. pontban meghatározott fertõtlenítõszerekkel kell bepermetezni. 4.5. Takarmányok fertõtlenítése

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes